Islam

Islam (Arab: al-islām, الإسلام "basarah diri lawan/gasan Tuhan") ialah agama nang ma'imani satu Tuhan, yaitu Allah. Lawan labih matan satu sahapat miliar ikung urang pangikut saduniaan Islam Basics: About Islam and American Muslim , Council on American-Islamic Relations (CAIR), Copyright © 2007.Religions & Ethics: Islam at a glance, BBC - homepage, © MMVII., maulah Islam jadi agama Nang pangganalnya kadua di dunia limbah agama karistin. Islam baisi arti "panyarahan" atawa panyarahan diri sabukuan gasan Tuhan (Arab: , Allāh). Pangikut ajaran Islam dipinandui lawan sambatan Muslim nang ba'arti "saurang nang tunduk lawan Tuhan", atawa labih langkapnya ialah Muslimin bagi lalakian wan Muslimat bagi bibinian. Islam ma'ajarakan bahwa Allah manurunakan firman-Nya kayah/wadah manusia malalui para nabi wan rasul utusan-Nya, wan mayakini bujur-bujur bahwa Muhammad adalah nabi wan rasul pa ampihan nang diutus ka dunia ulih Allah.

 Hari-Hari Panting 

 1 Muharram: Tahun hanyar Hijriyah
 12 Rabiul Awwal: Tahun lahir Nabi Muhammad Saw. atawa Bulan Mulud
 27 Rajab: Isra Mikraj
 1-29/30 Ramadan: Bulan Puasa
 1 Syawwal : Idul Fitri atawa Hari Raya Puasa

 Ilmu nang Panting 

 Ilmu Tauhid atawa ilmu katuhanan
 Ilmu Fikih atawa ilmu syariat
 Imu Tasawuf atawa ilmu hakikat

 Islam wan Urang Banjar 
Islam wan urang banjar ngini kaya duit ricih. kada kawa dipisahkan. Islam ngitu urang banjar, urang banjar ngitu Muslim. Islam sudah lawas jadi bagian buhan Banjar. Banyak ritual nang digawi buhan banjar ngitu dipangaruhi ulih Islam. Ritual-ritual nang digawi buhan Banjar ini matan baranak hinggan mati ada bainguh Islam. Pangaruh Islam nang ini disambat sudah matan bamulanya kasultanan Banjar. Waktu ngitu Sultan Suriansyah nang jadi Sultan panambaian di Kasultanan sudah bamufakat lawan Kasultanan Demak sagan mambantu sidin. Sultan Suriansyah disambat bajanji bahawa Islam cagar dibariakan mendakwahakan Islam di tanah Banjar. 

Tuan guru biasa dipakai buhan Banjar sagan manyambat ulama. Gawian ulama atawa tuan guru kada malajari agama haja. Buhan tuan guru jua jadi wadah buhan Banjar batakun soal gawian sahari-hari, nang kaya manajak tihang rumah, juduh sagan kawin, tanggal bagus sagan baantaran, hingga mambari ngaran sagan anak. Urang banjar biasanya maandak gambar tuan guru di rumah sagan maambil barakah. Sabarataan nang masuk siklus hidup buhan Banjar baisi hubungan lawan ajaran Islam.

Sajarah Islam di tanah Banjar baisi bacakut papadan buhan Banjar. Ahmad Fedyani Saifuddin suah manulisakan soal bacakut papadaan nang takait sual agama di tanah Banjar. Di buku sidin nang bajudul "Konflik dan Integrasi," dikisahakan sual bahual ajaran agama Islam antara buhan kaum Tuha wan kaum Muda.

Dalam sajarahnya, Islam di buhan Banjar baisi istilah nang khas ialah Ilmu Sabuku.

 Rujukan 


Tumbung:Agama